Breaking ಭಾರತಚೀನಾ ನಡುವೆ ಬಿಕ್ಕಟ್ಟಿನ ಬೆನ್ನಲೇ ಯುದ್ದಕ್ಕೆ ಸಿದ್ದವಾಗಿರುಂತೆ ತನ್ನ ಸೈನಿಕರಿಗೆ ಸೂಚನೆ ನೀಡಿದ ಚೀನಾ ಅಧ್ಯಕ್ಷ ಡಿಜಿಟಲ್ಡೆಸ್ಕ್: ಭಾರತದೊಂದಿಗೆ ನಡೆಯುತ್ತಿರುವ ಗಡಿ ವಿವಾದದ ಮಧ್ಯೆ, ಚೀನಾದ ಅಧ್ಯಕ್ಷ ಕ್ಸಿ ಜಿನ್ಪಿಂಗ್ ಅವರು ಅತ್ಯಂತ ವಿವಾದಾತ್ಮಕ ಹೇಳಿಕೆ ನೀಡಿದ್ದಾರೆ. ಲಡಾಖ್ ಮತ್ತು ಇತರ ಪ್ರದೇಶಗಳಲ್ಲಿನ ರೇಖೆಯ ವಾಸ್ತವಿಕ ನಿಯಂತ್ರಣ ಎಲ್ಎಸಿ ಕುರಿತು ಕಳೆದ ಕೆಲವು ತಿಂಗಳುಗಳ ಮುಖಾಮುಖಿಯ ಬೆನ್ನಲೇ, ಕ್ಸಿ ಜಿನ್ಪಿಂಗ್ ಅವರು ಸೇನೆಗೆ ಯುದ್ಧಕ್ಕೆ ಸಿದ್ಧರಾಗಿರಬೇಕು ಎಂದು ತಮ್ಮ ಸೈನ್ಯಕ್ಕೆ ತಿಳಿಸಿದ್ದಾರೆ. ಜಿನ್ ಪಿಂಗ್ ತಮ್ಮ ಸೇನೆಯ ಸೈನಿಕರಿಗೆ ಯುದ್ಧಕ್ಕೆ ಸಿದ್ಧತೆ ನಡೆಸಲು ತಮ್ಮ ಸಂಪೂರ್ಣ ಶಕ್ತಿ ಮತ್ತು ಮನಸ್ಸನ್ನು ಸೇನೆಗೆ ನೀಡುವಂತೆ ಕೇಳಿಕೊಂಡಿದ್ದಾರೆ ಎಂದು ಬುಧವಾರ ಮಾಧ್ಯಮಗಳು ವರದಿ ಮಾಡಿವೆ. ಗುವಾಂಗ್ ಡಾಂಗ್ ಪ್ರಾಂತ್ಯದ ಸೇನಾ ನೆಲೆಗೆ ಮಂಗಳವಾರ ಭೇಟಿ ನೀಡಿದ ಸಂದರ್ಭದಲ್ಲಿ ಜಿನ್ ಪಿಂಗ್ ಈ ಹೇಳಿಕೆ ನೀಡಿದ್ದಾರೆ ಎಂದು ಅಮೆರಿಕದ ಮಾಧ್ಯಮ ಸಂಸ್ಥೆ ಸಿಎನ್ ಎನ್ ವರದಿ ಮಾಡಿದೆ.ಕ್ಸಿ ಜಿನ್ಪಿಂಗ್ ಚೌಜೌ ನಗರದ ಮೆರೈನ್ ಕಾರ್ಪ್ ಆಫ್ ಪೀಪಲ್ಸ್ ಲಿಬರೇಶನ್ ಆರ್ಮಿ ಪಿಎಲ್ಎ ಪರಿಶೀಲಿಸಲು ಹೋಗಿದ್ದ ವೇಳೆಯಲ್ಲಿ ಈ ಮಾತನ್ನು ಹೇಳಿದ್ದಾರೆ ಎನ್ನಲಾಗಿದೆ. ಇದಲ್ಲದೇ ಕ್ಸಿ ಜಿನ್ಪಿಂಗ್ ಮಿಲಿಟರಿಯನ್ನು ಅತ್ಯುನ್ನತ ಮಟ್ಟದಲ್ಲಿ ಎಚ್ಚರವಾಗಿರಲು ಕೇಳಿಕೊಂಡಿದ್ದಾರೆ ಎಂದು ಚೀನಾದ ಸುದ್ದಿ ಸಂಸ್ಥೆ ಕ್ಸಿನ್ಹುವಾವನ್ನು ಉಲ್ಲೇಖಿಸಿ ಸಿಎನ್ಎನ್ ಹೇಳಿದೆ. ಕಳೆದ ಕೆಲವು ತಿಂಗಳುಗಳಿಂದ ಭಾರತ ಮತ್ತು ಚೀನಾ ಪಡೆಗಳ ನಡುವಿನ ನಿರಂತರ ಉದ್ವಿಗ್ನತೆಯ ಸುದ್ದಿಯಲ್ಲಿ ಕ್ಸಿ ಜಿನ್ಪಿಂಗ್ ಅವರ ಈ ಹೇಳಿಕೆ ಬಹಳ ಮುಖ್ಯವಾಗುತ್ತದೆ. ಉಭಯ ದೇಶಗಳ ಸೇನೆಗಳ ನಡುವೆ ಏಳು ಸುತ್ತಿನ ಮಿಲಿಟರಿ ಮಾತುಕತೆಗಳ ನಂತರವೂ ಇನ್ನೂ ಅಸ್ತವ್ಯಸ್ತತೆಗೆ ಪರಿಹಾರವಿಲ್ಲ. ಕಳೆದ ಕೆಲವು ತಿಂಗಳುಗಳಲ್ಲಿ ವಿದೇಶಾಂಗ ಮತ್ತು ರಕ್ಷಣಾ ಸಚಿವರ ಮಟ್ಟದಲ್ಲಿ ಮಾತುಕತೆ ನಡೆಸುವ ಪ್ರಯತ್ನ ನಡೆದರೂ ಯಾವುದೇ ಪರಿಹಾರ ದೊರೆತಿಲ್ಲ.